|  |  |  |
| --- | --- | --- |
|  | **ROMÂNIA**  MINISTERUL EDUCAŢIEI ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Conferinţa Internaţională**

***Forme discursive. Noi perspective – limbă, literatură, comunicare***

**Comunicat de presă**

Conferinţa, *Forme discursive. Noi perspective – limbă, literatură, comunicare*, organizată în perioada 7-9 mai 2015 de Facultatea de Litere a Universităţii „Vasile Alecsandri” din Bacău, reuneşte manifestările ştiinţifice anuale organizate de grupurile de cercetare din cadrul Centrului de cercetare INTERSTUD (Espaces de la fiction, ediţia a 11-a, Logos, ediţia a 5-a, Cultural Spaces, ediţia a 5-a, Gasie, ediţia a 3-a) şi CETAL. La conferinţă vor participa 80 de profesori şi cercetători de la universităţi, centre şi institute de cercetare din Franţa, Belgia, Canada, Turcia, Spania, Australia, Rusia, Iran şi România.

Acest proiect unitar îşi propune să ofere comunităţii ştiinţifice şi academice naţionale şi internaţionale un prilej de întâlniri şi de dezbateri interdisciplinare axate pe probleme de actualitate privind analiza discursului. Deschiderea oficială va avea loc pe 7 mai 2015, ora 9.00, în Aula Universităţii, urmată de conferinţe în plen susţinute de Jean-Cristophe PITAVY (Galatasaray Üniversitesi, İstanbul, Turkey), Ahmet BEŞE (Universitatea Atatürk, Erzurum, Turcia), Pavel FLOREA (Universitatea „Vasile Alecsandri” din Bacău, România), Dumitru BORŢUN (Şcoala Naţională de Studii Politice şi Administrative, Bucureşti), Felicia DUMAS (Université « Al. I. Cuza » de Iasi, Romania), Liviu DOSPINESCU (Université Laval, Québec, Canada), Alejandra MORENO ALVAREZ (University of Oviedo, Spain) şi Grigore GEORGIU (Şcoala Naţională de Studii Politice şi Administrative Bucureşti).

Prorector cu etica şi imaginea universităţii,

Conf. univ. dr. Cristina CÎRTIŢĂ-BUZOIANU